настоящия регламент, следва да бъдат пригодени към системата TRACES, например посредством отбелязването на употребата на различни кодове по Комбинираната номенклатура (КН) или осигуряването на проследимост при триъгълна търговия, когато държавата на изпращане не е държавата на произход на пратката.
 (6)В съответствие с член 133, параграф 4 от Регламент (ЕС) 2017/625 системата TRACES трябва да бъде интегрирана в системата за управление на информацията относно официалния контрол (IMSOC). Поради това образците на здравните сертификати, установени в настоящия регламент, следва бъдат пригодени към системата IMSOC.
 (7)С член 90, първа алинея, буква в) от Регламент (ЕС) 2017/625, на Комисията се предоставят правомощия да определя, чрез актове за изпълнение, правила относно процедурите, които да бъдат спазвани при издаването на заместващи сертификати.
 (8)За да се избегне неправилна употреба и злоупотреба, е важно да се определят случаите, в които може да се издаде заместващ сертификат, както и изискванията, на които трябва да отговарят тези сертификати. По-специално, те следва да бъдат ограничени до случаите с явни административни грешки, като например разместване на цифри в номера на контейнера или на пломбата, правописни грешки в изписването на адресите или в описанията на продуктите.
 (9)В член 126, параграф 2, буква в) от Регламент (ЕС) 2017/625 се установява изискване пратките от определени животни и стоки да се придружават от официален сертификат, официално удостоверение или друго доказателство, че пратката е в съответствие с приложимите правила, посочени в член 1, параграф 2 от същия регламент.
 (10)В Делегиран регламент (ЕС) [C(2019)11] на Комисията
 3
 се предвижда списък на стоки и животни, предназначени за консумация от човека, по-специално продукти от животински произход, живи насекоми и кълнове и семена, предназначени за производство на кълнове, които е необходимо да бъдат придружени от официален сертификат при въвеждането им в Съюза, ако са предназначени за пускане на пазара. За да се улесни извършването на официалния контрол при въвеждането им в Съюза, за тези стоки и животни, предназначени за консумация от човека, следва да бъдат установени образци на официални сертификати в съответствие с член 90, първа алинея, буква а) и член 126, параграф 3 от Регламент (ЕС) 2017/625.
 (11)Образците на сертификатите, изисквани от съображения за общественото здраве, понастоящем са установени в различни правни актове. Целесъобразно е тези образци на сертификати да бъдат консолидирани в един правен акт, като към тях се направят кръстосани препратки.
 (12)При сертифицирането на определени продукти от животински произход от ветеринарно-санитарни съображения се използват общи образци на сертификати. Изискванията за сертифициране от ветеринарно-санитарни съображения следва да бъдат преразгледани до 21 април 2021 г. — датата, от която се прилага Регламент (ЕС) 2016/429 на Европейския парламент и на Съвета
 4
 . До извършването на посоченото преразглеждане се запазват общите образци на сертификатите.
 (13)С оглед на хармонизацията и яснотата, в настоящия регламент следва да бъдат включени образците на сертификатите, които понастоящем са установени в Регламент (ЕО) No 2074/2005 на Комисията
 5
 , Регламент (ЕС) No 211/2013 на Комисията
 6
 и Регламент за изпълнение (ЕС) 2016/759 на Комисията
 7
 . Поради това Регламент (ЕО) No 2074/2005 и Регламент за изпълнение (ЕС) 2016/759 следва да бъдат съответно изменени, а Регламент (ЕС) No